Sam Ratulangi

Dr. **Gerungan Saul Samuel Jacob Ratulangi** (), atau labiah dikenal subagai **Sam Ratulangi**, adolah politikus, jurnalis, dan guru dari Sulawesi Utara, Indonesia. Inyo marupokan Pahlawan Nasional Indonesia. Ratulangi acok disabuik subagai tokoh multidimensional. Nyo dikenal jo ilmu filsafatnyo: "*Si tou timou tumou tou*" nan artinyo: manusia baru dapat disebut sebagai manusia, jika sudah dapat memanusiakan manusia. *manusia baru bisa disabuik manusia kalau lah bisa mamanusiakan manusia.*

Ratulangi termasuk anggota Panitia Persiapan Kemerdekaan Indonesia yang menghasilkan Undang-Undang Dasar Republik Indonesia dan merupakan Gubernur Sulawesi pertama.

## Riwayaik Iduik

### Kehidupan awal

Ratulangi lahia 5 November 1890 di Tondano, Minahasa nan wakatu itu marupoan bagian dari Hindia Belanda. Ratulangi marupoan anak dari Jozias Ratulangi (guru di *Sekolah Hoofden* (sakola manangah untuak anak-anak dari urang-urang tanamo mode kapalo desa) di Tondano) jo Augustina Gerungan. 

Ratulangi mamulai pendidikannyo di sekolah dasar Balando (Europeesche Lagere School), mako inyo malanjuikan di Hoofden School, kaduo-duonyo di Tondano. Pado tahun 1904, inyo bajalan ka Jawa untuak masuak Sekolah Pendidikan Dokter Hindia (STOVIA) sasudah manarimo beasiswa dari sikolah tu. Tapi satibonyo di Batavia (kini dinamoan Jakarta), inyo mamutuihan untuak manulih di sakulah tinggi teknik Koningin Wilhelmina. Ratulangi lulus pado taun 1908.

## Wakatu di Eropa

### Pendidikan di Belanda jo Swiss
Pado taun 1911, Ratulangi babaliak ka Minahasa karano mandehnyo sakik parah. Ibunyo maningga pado tanggal 19 November 1911. Ayahnyo maningga pado wakatu inyo di Jawa. Ratulangi manggunokan pitih warisan untuak mambayia pandidikannyo di Eropa. Inyo sampai di Amsterdam pado taun 1912 jo manuluik studinyo nan inyo mulai di Jawa, tapi indak disalasaian dek karano sakik mandehnyo. Pado taun 1913, inyo manarimo sertifikasi untuak malatih matematika untuak tingkek SMA (*Middelbare Acte Wiskunde en Paedagogiek*).

Ratulangi manjalehan pendidikannyo di universitas nan ado di Amsterdam salamo duo taun lai. Tapi, inyo indak bisa manyalasaian studinyo dek karano inyo indak diizinkan untuak masuak ujian. Sarato iko adolah paraturan universitas nan mamarintah inyo punyo sertifikasi tingkek SMA. Sartifikat tasabuik indak dimiliki Ratulangi, dek inyo indak pernah manyalasai studinyo di Hogere Burgerschool (HBS) atau Algemene Middelbare School (AMS).

### Aktivisme nasional
Ratulangi juo aktif dalam organisasi Parhimpunan Indonesia (*Indische Vereeniging*). Inyo dipiliah sabagai ketua Masyarakaik Indonesia pado taun 1914. Di wakatu pamarintahannyo, Ratulangi maundang pamimpin-pamimpin nan maraso simpati jo perjuangan Indonesia, sarupo Conrad Theodore van Deventer jo Jacques Henrij Abendanon. Di Swiss, inyo aktif di Asosiasi *d'étudiants asiatiques* basamo jo Jawaharlal Nehru dari India.

Ratulangi aktif manulih artikel. Dalam artikel nan banamo "Sarekat Islam" nan tabik di Onze Kolonien (1913), Ratulangi manulih tantang kamekaran koperasi padagang lokal Sarekat Islam dan mamuji gerakan Boedi Oetomo di Indonesia. Di akhir artikel tu, Ratulangi manulih:

## Perjuangan Pergerakan nasional

### Baliak ka Indonesia

Sasudah babaliak ka Indonesia pado taun 1919, Ratulangi pindah ka Yogyakarta untuak maaja matematika jo sains di sikolah teknik Princess Juliana School. Sasudah tigo taun maulah pangajaran, Banyo pindah ka Bandung dan mamulai parusahaan asuransi *Assurantie Maatschappij Indonesia* jo Roland Tumbelaka, surang dokter nan juo barasa dari Minahasa.

### Babaliak ka Minahasa
Pado taun 1923, Ratulangi dicalonkan dek partai Perserikatan Minahasa untuak manjadi sekretaris badan perwakilan daerah Minahasa di Manado (*Minahasa Raad*). Inyo mangarajokan karajo iko dari taun 1924 sampai 1927. Salamo di Minahasa Raad, Ratulangi malawan hak-hak nan labiah banyak untuak urang Minahasa. Inyo banyak dikreditkan dek pamarintah kolonial untuak mamungkas karajo paksa (*Herendiensten*) di Minahasa.

Tanggal 16 Agustus 1927, Ratulangi jo R. Tumbelaka mamulai partai Persatuan Minahasa. Pado wakatu itu, anggota Perserikatan Minahasa tamasuak urang sipil jo militer. Babarapo anggota militer manyilaukan barado Belanda dan dek karano tindakannyo, inyo dilarang untuak partisipasi dalam organisasi politik. Ratulangi jo Tumbelaka mamutuihan untuak mambantuak partai baru, Persatuan Minahasa, nan hanyo punyo anggota sipil.

### Anggota Volksraad
Ratulangi diangkek ka anggota Dewan Rakyat (*Volksraad*) pado taun 1927 untuak mewakili rakyat di Minahasa. Ratulangi kamudian taruih mausik hak rakyat jo manolong nasionalisme Indonesia dengan manjadi anggota Fraksi Nasional nan dimulai dek Mohammad Husni Thamrin. Inyo adolah salah surang sponsor Petisi Soetardjo nan manunjukakan kamungkinan untuak sabuah nagara mardeka malalui reformasi bertahap dalam sapuluah taun. Ratulangi indak ragu-ragu untuak mangkritik pamarentah kolonial dan akhirnya dianggap sabagai resiko untuak inyo. Inyo maningga di Volksraad sampai 1937, wakatu inyo ditahan dek karano pandangan politiknyo. Inyo dipenjara untuak babarapo bulan di Sukamiskin di Bandung.

Taun 1932, Ratulangi manjadi panamu Persatuan Cendekiwan Indonesia (*Vereniging van Indonesische Academici*). Ratulangi pun marupoan dalam kelompok pamimpin gereja jo nasionalis (tamasuak BW Lapian jo A.A. Maramis) nan maraso maraso marando sabuah denominasi gereja nan bebas jo tapisah dari lembaga gereja resmi Hindia Belanda nan disabuik  atau *Indische Kerk*. Pado bulan Maret 1933, Kerapatan Gereja Protestan Minahasa (KGPM) didirikan.

Bulan Juni 1937, buku Ratulangi "Indonesia in de Pacific" tabik. Buku Ratulangi ko isinyo dianggap visioner karano Ratulangi mamparingekkan militarisasi Japang jo maramal kamungkinan Japang mungkin akan manyarang kapulauan Indonesia dek karano sumber daya alamnyo nan indak dimiliki Japang. Inyo manjalaskan peran utamo Indonesia jo nagara-nagara Asia Tenggara lainnyo di *Lingkaran Pasifik* dapek malabiahkan di mana Samudra Pasifik dapek basamo jo pentingnyo Samudra Atlantik.

Salapehnyo dari pinjaro taun 1938, Ratulangi mulai manjadi editor Nationale Commentaren, majalah kaba babahaso Balando. Ratulangi mamakai majalah tasabuik untuak manulih pandapek nan batulak balakang jo tindakan indak adil pamarentah kolonial dan untuak mangambangkan panduduak Indonesia tantang keadaan wakatu itu. Pelanggan majalah iko tamasuak kantor Perdana Menteri Balando, Kementerian Kolonial Walanda, jo Gubernur Jenderal Hindia Belanda.

### Pendudukan Japang
Katiko Balando manyerah pado Jepang, 20 Maret 1942, Japang mamarintah sagalo kagiatan politik di Indonesia. Karano sagalo organisasi politik dibubarkan, Ratulangi maambiak partisipasi dalam upayo bantuan kaluarga tentara kolonial Belanda (KNIL). Taun 1943 Ratulangi ditugaskan subagai panasihaik pamarintahan militer panjajahan. Pado taun 1944, inyo dipindahkan ka Sulawesi Selatan untuak manjadi panasihaik pamarintahan militer di Makassar, nan tamasuak wilayah timur nan dikuasai dek Angkatan Laut Japang. Pado bulan Juni 1945, Ratulangi manubuak sabuah organisasi nan banamo Sumber Darah Rakyat (SUDARA). Inyo manggunokan organisasi ko untuak mambangun sentimen nasionalis di Sulawesi dalam antisipasi kamungkinan kamardekaan nan indak lamo.

## Sasudah Kamardekaan

### Panitia Persiapan Kemerdekaan Indonesia
Di awal bulan Agustus pado tahun 1945, Ratulangi diangkek subagai salah surang anggota Panitia Persiapan Kemerdekaan Indonesia (PPKI) untuak mawakili Sulawesi. Wakatu Soekarno mamproklamasian kemerdekaan Indonesia, Ratulangi tibo di upacara tasabuik karano Ratulangi baru sampai di Batavia jo anggota PPKI dari wilayah timur untuak ikuik rapek PPKI. Rapek PPKI nan diadokan pado ari nan lainnyo mancapai Undang-Undang Dasar Republik Indonesia jo panunjukannyo sacaro aklamasi Soekarno jo Mohammad Hatta subagai Presiden jo Wakil Presiden. Rapek tasabuik pulo nan mambagi Indonesia manjadi wilayah-wilayah administratif di mana Ratulangi ditantukan sabagai Gubernur Sulawesi.

### Gubernur Sulawesi
Babaliak ka Makassar, Ratulangi kamudian rasmi maumumkan proklamasi kemerdekaan Indonesia, Ratulangi dihadokan pado situasi nan sulik. Awalnyo Japang alun siap manyarahkan sanjato. Kamudian pasukan sekutu nan dipimpin Brigadir Jenderal Australia Ivan Dougherty tibo pado bulan September 1945. Dougherty ditunjuak subagai Gubernur Militer dek pimpinan Sekutu. Dengan tibonyo pasukan tasabuik, maikuiksaratoan unsur-unsur pamarintahan sipil Hindia Belanda (NICA) jo KNIL nan siap untuak mangaku wilayah Hindia Belanda sarupo sabalum parang. Dikutiko kadatangan urang asing tasabuik, pemuda daerah di Sulawesi manyiapkan untuak malawan jo sagalo cara untuak manjago kamardekaan Indonesia. Kasadonyo, Ratulangi mandapek dukungan dari rajo-raja adat tamasuak dari Kesultanan Bone jo Kedatuan Luwu nan manunjukkan dukungan untuak Republik nan baru didirikan.

Pado tanggal 5 April 1946, Ratulangi jo stafnyo diambiak dari rumahnyo dan ditahan dek polisi militer Belanda. Inyo dipanjaro salamo tigo bulan sasudah itu dihijakkan ka Pulau Serui di Kapulauan Yapen di Papua Barat.Ratulangi punyo kamampuan negosiasi jo pihak nan bahubungan dalam upaya manjago damai, tapi keadaan damai tasabuik hanyo bisa bajalan salamo duo bulan. Ratulangi pun bisa mambuek pamarintahan daerah nan dioperasikan salamo duo bulan. 

### Pangasinan di Serui

Sacaro politik, Ratulangi talibaik dalam pambangunan Partai Kemerdekaan Irian Indonesia nan dipimpin dek Silas Papare jo Ratulangi sabagai penasihat.Ratulangi diasiangkan ka Serui basamo anam stafnyo dan kaluarganyo: Josef Latumahina, Lanto Daeng Pasewang, Willem Sumampouw Tanod 'Wim' Pondaag, Suwarno, IP Lumban Tobing, jo Intje Saleh Daeng Tompo. Di Serui, Ratulangi bainteraksi jo masyarakaik lokal dengan caro mambangun sekolah lokal jo organisasi sosial untuak manolong padusi dalam masyarakaik. 

## Baliak dari Pangasiangan jo Kamatian

Sasudah panandatanganan Pajanjian Renville pado tanggal 23 Maret 1948, Balando malapehan Ratulangi sarato kawan-kawannyo. Inyo d ibaok ka Surabaya dan kamudian dikawal ka garisan demarkasi dakek Mojokerto dan Jombang di Banua inyo marantau ka ibu kota republik di Yogyakarta. Ratulagi disambuik  dek hangek masyarakaik di Yogyakarta jo acara panyambutan nan diadokan dek Soekarno. Ratulangi ditunjuak subagai panasihaik khusus untuak pamarintahan Indonesia jo anggota delegasi Indonesia dalam negosiasi jo Walanda. Inyo juo manunjuak pasukan di Jawa Timur jo marantau ka konferensi keuangan di Kaliurang. Wakatu itu, inyo alah mulai punyo masalah jo kasehatannyo.

Sabuah manifesto diumumkan dek Radio Republik Indonesia pado tanggal 10 November 1948, nan mamarintah urang Indonesia di bagian timur nan dikuasoi dek Balando untuak manjago persatuannyo jo Republik Indonesia supayo di maso mandatang Indonesia dapek manjadi mardeka sacaro utuah. Manifesto iko disabuik Manifesto Ratulangie atau Manifesto Djokja. Nan partamo nan manyatokan manifesto iko adolah TST. Dipari, I Gusti Ketut Pudja, Pangeran Muhammad Noor, WST. Pondaag, jo Sukarjo Wiryopranoto. Titiak partamo manifesto adolah:

Wakatu Agresi Militer Balando II, Yogyakarta dikuasoi Balando dan pamimpin Indonesia tamasuak Soekarno-Hatta ditangkap dan diasiangkan ka Bangka. Ratulangi ditawan dek Balando pado tanggal 25 Desember 1948. Inyo dipindahan ka Jakarta 12 Januari 1949 untuak kamudian dipindahan ka Bangka. Namun, dek karano kesehatannyo nan mamburuak, inyo diizinkan tingga di Jakarta subagai tahanan rumah. Ratulangi maningga pado 30 Juni 1949. Kamudian inyo dikubuaan samantaro di Tanah Abang. pado tanggal 23 Juli 1949, mayiknyo pun diangkuik ka Manado jo kapa KPM *Swartenhondt*. Kapal tu sampai di Manado pado tanggal 1 Agustus 1949. Pado ari barikuiknyo, mayit Ratulangi dibaok dan dikubuaan di kampuangnyo di Tondano.

## Keluarga

Ratulangi alah manikah duo kali. Inyo balaki jo Emilie Suzanne Houtman dan punyo duo anak nan diagiah namo Corneille Jose Albert 'Odie' Ratulangi jo Emilia Augustina 'Zus' Ratulangi. Ratulangi jo Houtman bacarai pado taun 1926. Ratulangi manikah jo Maria Catharina Josephine 'Jen' Tambajong pado taun 1928 nan kamudian mampunyoi tigo anak, Milia Maria Matulanda 'Milly' Ratulangi, Everdina Augustina 'Lani' Ratulungi, jo Wularingan Manampira 'Uki' Ratulengi.

Ratulangi punyo dup kakak padusi. Kaduo kakak Ratulangi banamo Wulan Kayes Rachel Wilhelmina Ratulangi jo Bulan Rachel Wilhelmina Maria Ratulangi, mandapek prestasi tinggi. Wulan Kayes adolah padusi Indonesia partamo nan lulus ujian *klein-ambtenaars* untuak karajo di pemerintahan tingkek randah pado taun 1898. Inyo punyo nilai labiah tinggi daripado laki-laki nan ado di ujian nan samo. Wulan Rachel adolah padusi Indonesia patamo nan dapek sertifikat dasar *hulpacte* untuak pendidikan dasar di Balando pado taun 1912.

## Penghargaan jo peninggalan

Wakatu bulan Agustus taun 1961, Ratulangi sacaro anumerta mandapek anugrah gala Pahlawan Nasional Indonesia dari Soekarno. Inyo mandapek Bintang Gerilya pulo pado taun 1958, Bintang Mahaputra Adipradana pado taun 1960, jo Bintang Satyalancana pado taun 1961.

Di Minahasa, Ratulangi sangai tanamo. Saking tanamonyo, sampai-sampai jalan gadang kota nan ado di Minahasa (Bitung, Manado, Tomohon, jo Tondano) diagiah namo Jalan Sam Ratulangi. Namo iko dipakai pulo untuak Bandara internasional Manado sarupo jo Universitas Nagari nan ado di Manado. Patuang-patuang Ratulangi pun ado di pabatasan Jalan Sam Ratulangi jo Jalan Bethesda di Manado, di kampus Universitas Sam Ratulengi, di sabalah makam Ratulangi di Tondano, di Jakarta jo Serui, jo bahkan di taman kota di Davao (Filipina) nan lataknyo di utara pulau Sulawesi. Pado taun 2016, Kamentrian Keuangan mangaluaan pitih baru seri 2016 di mana pecahan Rp. 20.000 gambar Ratulangi di muko.